cyanic-selkie/wikianc huggingface dataset:
פרשת הסיוע של בנק לאומי להימנעות ממס בארצות הברית
רקע
באוגוסט 2013, נחתם הסכם בין הרשויות בשווייץ לבין הרשויות האמריקאיות, המעודד בנקים לשתף פעולה עם רשויות המס האמריקאיות, זאת בתמורה להסכם הפוטר אותם מהליך פלילי. בניגוד לכך, הסכם זה לא חל על בנקים אשר נמצאו תחת חקירה באותה עת, בכללם, שלוש חברות הבת (שלוחות) של הבנקים הישראלים הפועלים בשווייץ (לאומי, מזרחי וטפחות). יוצא איפה שהבנקים הישראלים אינם זכאים להשתתף בהסדר אוגוסט 2013 והשאלה על טיב ההסדר בין הבנקים הישראלים לרשויות המס האמריקאיות, אם יושג, נותרה פתוחה.
זלמן שובל
קריירה עסקית
באוקטובר 1993 היה שותף (ביחד עם עמירם שור, אלישע שחמון, לשעבר מנכ"ל מוטורולה ישראל, עקיבא מאיר, לשעבר מנכל אלקטרו אופטיקה מקבוצת אלביט מערכות ו"קרן ון-ליר") להקמת חברת "אינוונטק חברה להשקעות", אחת מקרנות ההון סיכון הראשונות בישראל.
פרשת הסיוע של בנק לאומי להימנעות ממס בארצות הברית
ההסדר
במסגרת ההסדר עם מחלקת המשפטים של ארצות הברית, שסוכם בדצמבר 2014, נקבע שבנק לאומי ישלם לממשלת ארצות הברית 270 מיליון דולר (כ-1.06 מיליארד ש"ח). הקנס מורכב מ-71 מיליון דולר השבת מס לרשויות המס, 157 מיליון דולר קנס של לאומי שווייץ ועוד 41 מיליון דולר קנס כללי. עד נובמבר 2014, רשם הבנק בדוחותיו הכספיים הפרשות בסך מצטבר של כ-1.1 מיליארד ש"ח בגין הפרשה. בנוסף לקנס מוערך כי ההוצאות המשפטיות של הבנק בגין הפרשה הסתכמו בכ-200 מיליון ש"ח.
זלמן שובל
קריירה עסקית
בשנת 1995 היה שותף בקבוצת משקיעים שזכתה במכרז להקמת ערוץ הקניות. אחרי שצבר הפסדים של 43 מיליון שקל מכר את חלקו בערוץ בסוף 1997. אם כי המשיך להחזיק באיגרות החוב של הערוץ.
בפברואר 2001 היה שותף לאחת הקבוצת שהתחרו במכרז להקמת ערוץ מסחרי נוסף בישראל, לימים ערוץ עשר). שובל החזיק כ-5% המניות הערוץ. בשנת 2003, לאחר שהערוץ נקלע להסדר נושים מכר את המניות.
באוגוסט 2001 ייסד שובל, בשותפות עם איש העסקים שלמה גרופמן, את "קרן פייר" – שותפות מוגבלת (קרן נדל"ן אמריקנית ישראלית). בין השאר הקימה הקבוצה מגדל מגורים ברמת גן, ומאות דירות בכל רחבי המדינה. בשנת 2006 הקימו קרן נדל"ן נוספת וגייסו השקעות בסך 50 מיליון שקל להשקעות במגורים. בשנת 2013 החלו להקים קרן שלישית.
פרשת הסיוע של בנק לאומי להימנעות ממס בארצות הברית
ההסדר
עוד במסגרת ההסדר התחייב הבנק להביא לסיום תפקידה של עדנה נפתלי שכיהנה כמנהלת בנק לאומי בקליפורניה ונמצאה אחראית על ידי הרגולטור האמריקאי לעבירות המס שביצע הבנק נקבע שימונה נושא משרה ייעודי שיעבוד מול הרשויות האמריקאיות ויהיה אחראי על יישום כללי הדיווח לרשויות המס האמריקאיות, וקצין פיקוח לנושא זה בכל שלוחה של הבנק. הבנק התחייב לא לפתוח חשבונות ללקוחות אמריקאים, אלא בתנאים שיבטיחו כי החשבון יהיה מוצהר לרשויות המס האמריקאיות, וכן לסגור חשבונות של לקוחות אמריקאים המוגדרים כסרבני תשלום מס.
זלמן שובל
קריירה עסקית
בשנת 2002 מכרה "יצוא" את חלקה בחברות "רדימיקס" ו"תעשיית אבן וסיד" תמורת 18 מיליון דולר.
פרשת הסיוע של בנק לאומי להימנעות ממס בארצות הברית
ההסדר
ההסדר כלל מסמך עם עובדות מוסכמות בקשר עם פעילות קבוצת לאומי בשנים 2002–2010, ובכלל זה פעולות שמהוות סיוע ללקוחות אמריקאים להימנעות מתשלום מיסים לרשויות המס האמריקאיות. במסגרתו סוכם שיוגש כתב אישום מוקפא שיבוטל לאחר שנתיים אם הבנק יעמוד בתנאים שנקבעו. ההסדר נחתם בדצמבר 2014 ואושר באותו חודש על ידי בית המשפט הפדרלי במדינת קליפורניה.
זלמן שובל
קריירה עסקית
בשנת 2005 היה שותף בגיוס ההון האישי שביצע איש העסקים אלי רייפמן בהיקף של 60 מיליון דולר. גיוס הון שבעקבותין פשט ריפמן את הרגל.
פרשת הסיוע של בנק לאומי להימנעות ממס בארצות הברית
ההסדר
בהסדר נוסף, עם הרשות לשירותים פיננסים של מדינת ניו יורק, נקבע שעל הבנק יוטל עיצום כספי בסך 130 מיליון דולר.
זלמן שובל
קריירה עסקית
בשנת 2021 תבעו המשקיעים הראשונים ב"קרן פייר", בהם החברה המרכזית לייצור משקאות קלים, את שובל וגרופמן על שלא זכו לתשואה סבירה על הכסף שהשקיעו. לטענתם השותפות המוגבלת שניהלה את הקרן פורקה, והם מעולם לא קיבלו דיווחים כספיים שותפים על ביצועי הקרן.
פרשת הסיוע של בנק לאומי להימנעות ממס בארצות הברית
ההסדר
בהסדר שלישי, מול הוועדה לניירות ערך ולבורסות (SEC), נקבע שהבנק ישל ל-SEC 1.6 מיליון דולר.
זלמן שובל
פרסים והוקרה
בשנת 1999 זכה בתואר דיפלומט השנה מטעם המועצה לעניינים עולמיים (World Affairs Council) בארצות הברית.
פרשת הסיוע של בנק לאומי להימנעות ממס בארצות הברית
ההסדר
החברות המבטחות את הבנק שילמו לו 92 מיליון דולר כהשתתפותן בעלות ההסדר.
זלמן שובל
פרסים והוקרה
ביום העצמאות 2019 הוענק לו תואר יקיר העיר תל אביב-יפו.
פרשת הסיוע של בנק לאומי להימנעות ממס בארצות הברית
תובענה ייצוגית
בעקבות ההסדר הוגשה בקשה לאישור תובענה ייצוגית נגד הבנק ו-19 מהדירקטורים שלו. במסגרת הדיון בתביעות נגד הבנק אישר בית המשפט המחוזי בתל אביב לבנק לאומי להקים ועדה בלתי תלויה שתדון בהשלכות הפרשה. לראש הוועדה מונה נשיא בית המשפט המחוזי בתל אביב דימוס, אורי גורן. בפשרה, שהושגה בעקבות המלצות הוועדה בין הבנק לאחדים מבכיריו, נקבע ששלושה בכירים יחזירו לבנק בונוסים שקיבלו ממנו: יו"ר הבנק, איתן רף, יחזיר 1.7 מיליון ש"ח, גליה מאור, מנכ"ל הבנק, תחזיר 2.6 מיליון ש"ח וצבי איצקוביץ, משנה למנכ"ל בנק לאומי וראש החטיבה לבנקאות פרטית ובינלאומית, יחזיר 0.8 מיליון ש"ח. הפשרה אושרה על ידי בית המשפט המחוזי בתל אביב.
קורדרוי (סדרת טלוויזיה)
קורדרוי היא סדרת טלוויזיה ישראלית מסוגת דרמה, שעלתה לשידור ב-21 במרץ 2023.
הסדרה נוצרה ובוימה על ידי הדס בן ארויה.
עלילה
הסדרה מגוללת את סיפורן של שתי חברות טובות, דניאל (דר זוזובסקי) וליאור (ניבר מדר), בשנות ה-20 המאוחרות לחייהן, שגרות בתל אביב. דניאל, שעובדת בחברת סטארט אפ, מאוהבת בגבר נשוי (אריק ברמן), בעוד חברתה ליאור מאוהבת בה.
משרד הנציב העליון של האו"ם לזכויות האדם
משרד נציבות האו"ם לזכויות האדם הוא אחת הסוכנויות המיוחדות של האו"ם שמטרתה לקדם, לפקח ולדווח על כיבודן זכויות האדם המוגנות בהכרזה לכל באי עולם בדבר זכויות האדם (1948). הקמתה מקורה בהצהרת ותוכנית הפעולה של וינה.
המנדט של הנציב העליון לזכויות אדם נוצר כאשר הדרישה של ועידת וינה העולמית לזכויות האדם ב-1993 מומשה על ידי העצרת הכללית של האו"ם ב-20 בדצמבר 1993. המשרד מדווח ישירות למזכיר הכללי של האומות המאוחדות. מטה הארגון נמצא בז'נבה.
בנוסף למשרד זה, לאו"ם יש גופים אחרים בתחום זכויות האדם, כגון מועצת זכויות האדם של האו"ם.
הנציבים העליונים לזכויות האדם
Jose Ayala-Lasso (Ecuador), 1994–1997
Mary Robinson (Ireland), 1997–2002
Sergio Vieira de Mello (Brazil), 2002–2003
Bertrand Ramcharan (Guyana), 2003–2004
Louise Arbour (Canada), 2004–2008
Prince Zeid bin Ra'ad bin Zeid al-Hussein (Jordan), 2014–2018
Michelle Bachelet (Chile), 2018–2022
Volker Turk (Austria), since 2022
ניטרוי
ניטרוי (בפורטוגזית: Niterói) היא עיר במדינת ריו דה ז'ניירו, ברזיל.
היסטוריה
העיר נוסדה ב-22 בנובמבר 1573, על ידי ראש אחד משבטי הטופי, בשם אראריבויאה (שלאחר מכן התנצר וקיבל את השם הנוצרי 'מרטין אפונסו', לזכר מרטין אפונסו דה סוזה). ניטרוי היא העיר היחידה בברזיל שנוסדה על ידי אינדיאני מקומי לא-נוצרי ולא מתבולל.
לאחר הניצחון המשותף על צרפת במפרץ גואנברה, אראריבויאה ביקש מ-מאם דה סאה (Mem de Sá), מושל ברזיל הפורטוגזי, חלקת אדמה. השטח שקיבל נקרא "Banda D'Além" (הרצועה שמעבר). הכפר "São Lourenço dos Índios" הוקם בשטח זה.
במאי 1819 ביקר בכפר מלך פורטוגל, יון ה-6, הכיר בו רשמית וקרא לו בשם "Vila Real da Praia Grande" (השביל המלכותי של רצועת החוף), בשטח המהווה כיום את מרכז העיר. במאה ה-19 ניטרוי התחילה להתרחב אל מחוץ לגבולות אלה, חלה התפתחות עירונית, נסללו כבישים והונחו מסילות רכבת.
ב-1834 הייתה ריו דה ז'ניירו בירת האימפריה הברזילאית, מנותקת ממדינת ריו; בתקופה זו ניטרוי שימשה בירת המדינה, בעוד ריו הפכה לאזור נייטרלי. ניטרוי שימשה כבירת המדינה עד שנת 1975, פרט לשנים 1894 - 1903, כשתפקיד זה עבר באופן זמני לפטרופוליס. ב-1960 עברה בירת ברזיל לברזיליה, והעיר ריו הפכה למדינה בברזיל בשם מדינת גואנברה. ב-15 במרץ 1975 אוחדו המדינות ריו דה ז'ניירו וגואנברה, והעיר ריו חזרה להיות בירת המדינה, במקום ניטרוי.
השם ניטרוי ניתן לעיר באופן רשמי ב-6 במרץ 1835, לאחר שהשבט טופי (tupi) גדל, והסטטוס של היישוב הפך מכפר לעיר. משמעות השם בטופי עתיקה - מים חבויים. עם זאת, שם העיר החדש לא נתפס בשפתם של תושביה, עד לאמצע המאה ה-20.
אתרים בעיר
העיר מרוחקת כ-13 ק"מ מריו דה ז'ניירו והחיבור אליה נעשה באמצעות גשר ריו-ניטרוי או במעבורת.
איכות חייהם של תושבי העיר, היא מבין הגבוהות (מקום שלישי) בקרב 5,600 ערים ברזילאיות, על פי הסטנדרטים של האו"ם.
מוזיאון האומנות של העיר, המהווה אחד מסמליה המרכזיים של העיר, עוצב על ידי האדריכל הברזילאי המפורסם אוסקר נימאייר.
בעיר פועלת אחת האוניברסיטאות החשובות בברזיל, האוניברסיטה הפדרלית פלומיננס.
חלוקה מנהלית
העיר הייתה מחולקת בעבר לחמישה אזורים מנהליים, אך בתחילת שנת 1990 השתנתה החלוקה ל-12 אזורים.
העיר מחולקת ל-48 שכונות:
רביב פיטשון
רביב פיטשון (נולד ב-27 באוקטובר 1989) הוא כדורסלן ישראלי, המשחק בעמדת הפאוור פורוורד בקבוצת מכבי ראשון לציון מהליגה הלאומית בכדורסל.
ביוגרפיה
פיטשון נולד וגדל בחולון. משפחתו מצד אביו עלו מיהדות יוון. הוא החל לשחק כדורסל במחלקת הנוער של הפועל חולון מגיל 5. שיחק בקבוצות השונות של המועדון עד לקבוצת הנוער. בעונת 2006/7 הגיע עם קבוצתו לגמר גביע המדינה לנוער שם הקבוצה הפסידה למכבי תל אביב. במשחק הצטיין עם 30 נקודות ו-17 ריבאונדים. באותה עונה, בליגה הלאומית לנוער (הליגה הבכירה באותה עת) הקבוצה הודחה בשלב חצי הגמר על ידי עירוני רמת גן. פיטשון נבחר לשחקן העונה מבין שחקני קבוצות הדרום.
למד בבית הספר קריית שרת חולון שם שיחק בנבחרת הכדורסל. בכיתה י"א הנבחרת הגיעה עד לשלב חצי הגמר מול תיכון שרת נתניה. שנה לאחר מכן פיטשון נבחר לחמשיית העונה ולמלך הסלים של ליגת התיכונים.
בקבוצות הבוגרים
עונתו הראשונה בקבוצת בוגרים הייתה עונת 2007/8 שבמהלכה שיחק לראשונה בקבוצת הבוגרים של מכבי אשדוד מהליגה הלאומית בכדורסל. בתום העונה עבר לשחק בקבוצת אליצור כוכב יאיר. בעונת 2009/10 חזר לשחק בהפועל חולון מליגת העל בכדורסל. במשחק השיא שלו מול בני השרון קלע 10 נקודות ברבע הראשון ועזר לקבוצה לנצח את הניצחון ה-500 בכל הזמנים. כעבור מספר חודשים באותה עונה עבר לשחק עד תום העונה באליצור נווה-דוד רמלה מהליגה הלאומית איתה הגיע בתום העונה עד לשלב רבע גמר פלייאוף. ביוני 2010 השתתף עם נבחרת חיל האוויר באליפות צה"ל בכדורסל, במשחק הגמר ניצחה נבחרת חיל האוויר את פיקוד צפון. בעונת 2010/11 המשיך בליגה הלאומית לשחק בקבוצת הפועל לב השרון. בעונה זו שנעצרה בשלב רבע גמר פלייאוף, קלע 9.2 נקודות ולקח 5.8 ריבאונדים בממוצע למשחק. בעונת 2011/12 שיחק בקבוצת עירוני רמת גן. בעונה זו שנעצרה גם כן בשלב רבע גמר הפלייאוף, קלע 9.9 נקודות ולקח 7.5 ריבאונדים בממוצע למשחק. את עונת 2012/13 פתח בקבוצת מכבי ראשון לציון וכעבור מספר חודשים עבר לשחק עד תום העונה בקבוצת עירוני נהריה שהעפילה על שלב חצי גמר הפלייאוף. בעונה זו קלע 10.7 נקודות ולקח 9.3 ריבאונדים בממוצע למשחק. את עונת 2013/14 פתח בקבוצת מכבי הוד השרון וכעבור מספר חודשים עבר לאליצור אשקלון שם שיחק עונה וחצי. בעונה הראשונה קלע 16.3 נקודות ולקח 8 ריבאונדים ובעונה השנייה בקבוצה קלע 12.1 נקודות ולקח 8.5 ריבאונדים בממוצע למשחק. באליפות הראשונה שלו זכה בעונת 2015/16 עם קבוצת הפועל גלבוע גליל. הקבוצה שאומנה על ידי אריאל בית הלחמי זכתה באליפות הליגה הלאומית בכדורסל. אליפות נוספת בלאומית רשם בעונת 2016/17 בעירוני נס ציונה כאשר בתום סדרת הגמר נגד הפועל באר שבע/בני שמעון עלתה לליגת העל. פיטשון המשיך לשחק בקבוצה בליגת העל. באוגוסט 2018 האריך את חוזהו בשנתיים נוספות. ב-31 ביולי 2020 חתם במכבי אשדוד.ב-19 ביוני 2022 חתם באליצור "איתו" אשקלון.
באוגוסט 2023 חתם במכבי ראשון לציון.
בנבחרות הלאומיות
פיטשון שיחק בנבחרות הנוער והעתודה של ישראל. בקיץ 2007 השתתף באליפות אירופה עד גיל 18 שנערכה במדריד. באליפות הצטיין עם 14.9 נקודות ו-10.4 ריבאונדים בממוצע למשחק (מקום שני בדירוג כלל השחקנים) ומתוכם 5.1 ריבאונדים בהתקפה (ראשון בדירוג).
בקיץ 2008 השתתף עם נבחרת העתודה באליפות אירופה עד גיל 20 שנערכה בריגה. ובשנת 2009 השתתף באליפות אירופה עד גיל 20 שנערכה ברודוס. בשנת 2011 השתתף באוניברסיאדת שנג'ן כחלק מהנבחרת הצעירה תחת המאמן רוני בוסאני. פיטשון רשם הופעת שיא במשחק הניצחון מול אוסטרליה עם 16 נקודות ו-17 ריבאונדים בתום התחרות הקבוצה דורגה במקום ה-14.
פאנק (Funk) מטאל
פֿאנק מטאל הוא תת-סגנון של פאנק (Funk) רוק ומטאל אלטרנטיבי המשלב בין מוזיקת המטאל והפאנק (Funk). השורשים של הפאנק מטאל נמצאים בסוף שנות השמונים, עם דגש על להקות כמו פיית' נו מור ורד הוט צ'ילי פפרז.
שורשים וסגנון
באופן מסורתי נחשבות פיית' נו מור ורד הוט צ'ילי פפרז לחלוצות בתחום. שיר הפ'אנק מטאל הראשון שהפך ללהיט במצעדים היה Epic מתוך אלבומם השלישי של פיית' נו מור The Real Thing. הפאנק מטאל משלב בין מקצבי בס המאפיינים מוזיקת פ'אנק מסורתית, לבין ריפים של גיטרות מעולם ההבי מטאל ולעיתים גם סמפולים ואלמנטים נוספים מעולם ההיפ הופ. מבנה השיר משתנה מאוד, לעיתים השיר בנוי בסגנון שיר היפ הופ ולעיתים יש נטייה לכיוון המטאל.
השנים הגדולות
לקראת אמצע וסוף שנות התשעים היה הפ'אנק מטאל בשיאו. להקות רבות, בעיקר ממדינת קליפורניה, פרצו אל תוך המיינסטרים. בשילוב עם העלייה המטאורית של הנו-מטאל והחשיפה התקשורתית שקיבלו שני הסגנונות (הדומים אך שונים) בערוצי המוזיקה, היה זה תור הזהב של הז'אנר. הסגנון עבר שינוי עם השנים, ואף על פי שעדיין היה ניתן לחוש בהשפעות של פיית' נו מור, הצ'ילי פפרז, מיסטר באנגל ופישבון, התקרב הסגנון אל המיינסטרים. ההיפ הופ קיבל יותר מקום מאשר הפ'אנק ופתאום לא היה ניתן להבדיל עוד בין פאנק מטאל, נו-מטאל וראפ-קור.
נו-מטאל או פאנק מטאל?
קיים בלבול רב בין הסגנונות, ורבים טועים ונוטים לאחד בין שני הסגנונות. בעוד שבפ'אנק מטאל מופיעים ריפים של מטאל לצד קצב ברור של פ'אנק, הנו-מטאל משלב יותר בין היפ הופ, אינדסטריאל ומטאל. שני הסגנונות פרצו יחד אל המיינסטרים ובגלל שילובי ההיפ הופ בשניהם נשמעו ונראו זהים בעיני בני הנוער שנחשפו אליהם דרך הMTV. אולם במבט חוזר קשה למצוא דמיון רב בין להקות כמו סליפנוט וסיסטם אוף אה דאון לבין להקות פאנק דוגמת אינקיובס ודפטונס.
אל-מעתצם
אל-מעתצם באללה (מילולית: המחפש מחסה באל), אבו אסחאק מחמד בן הארון א-רשיד (בערבית: المعتصم بالله, ابو اسحاق محمد بن هارون الرشيد) נולד בשנת 794 והיה הח'ליף העבאסי ששלט בין השנים 833 ו-842. הוא ירש את אחיו למחצה אל-מאמון. במסורת המוסלמית זכור במיוחד כבעל לב נדיב ורחב, אך ימי שלטונו עמדו גם בסימן אלימות גוברת ומתיחות פנימית וחיצונית בחצר ובכל רחבי הח'ליפות.
ימיו הראשונים
אל-מעתצם נולד להארון א-רשיד משפחה טורקייה. לפי א-טברי, הוא הוביל את העלייה לרגל למכה פעמיים בימי קודמיו, בשנים 815 ו-816. בשנת 817 הוא הוביל מסע מלחמה כנגד הח'וארג'. במהלך אחד מהקרבות, חצץ אחד מהעבדים-חיילים הטורקיים בין כידון ח'ארג'י לח'ליף לעתיד וזעק לו בפרסית: "אשינאס מא-רא!" ("הכר בי"!). בהוקרת תודה, הסב בו ביום את שמו ל"אשינאס" ונתן לו מקום של כבוד בין כוחותיו. בשנת 829/830 הכניע אל-מעתצם את מצרים והוציא להורג כמה ממנהיגי המורדים. בשנה העוקבת שב ממצרים והצטרף למסע המלחמה של אחיו אל-מאמון כנגד הביזנטים. הכוח שברשותו כבש כ-30 מעוזים נוצריים.
עם מות אל-מאמון ב-9 באוגוסט 833, עלה אל-מעתצם לשלטון. מיד עם עלותו לשלטון הוא הורה לפזר את הכוחות הצבאיים שריכז אחיו בתיאנה. הוא שלח גיס בראשות אסחאק בן אבראהים לדכא מרד של תנועת הח'רמיה הדתית בקרבת המדאן. המרד הוכרע ופליטי המורדים נמלטו לאימפריה הביזנטית.
בשנת 834 פרץ מרד שיעי בהשראת מוחמד בן אל-קאסם בח'וראסאן. הוא הובס, נעצר והובא בפני הח'ליף, אך נמלט ולא שמעו עוד על אודותיו. עוג'ייף בן אנבסה הביס את בני הזות בעיראק ובשנת 835 הם הובלו לבגדאד במצעד ימי מרשים. משם, נשלחו הזות להילחם בספר הביזנטי, ונספו במערכה.
המלחמות בתנועת הח'וראמיה
אחת הבעיות הקשות ביותר עימן נאלץ אל-מעתצם להתמודד הייתה המרידה הדתית בראשותו של באבאכ ח'וראם-דין בפרס. המרד פרץ בשנת 816 ובתחילה הצליחו המורדים להביס כוחות עבאסיים שנשלחו כנגדם. לבסוף, הנחה אל-מעתצם את המצביא אל-אפשין חייד'אר בן כאווס להביס את המורדים באופן שיטתי ובסבלנות. באבאכ נלכד והוא הובל לסאמרא באופן רהבתני - ברוכבו על פיל מוזהב - הוא הוצא להורג על ידי המוציא להורג ששירת אותו וראשו נשלח חזרה לח'וראסאן. אחיו שמרד אף הוא הוצא להורג בבגדאד. המרד של תנועת הח'רמיה לא הובס באופן מלא, שרידי התנועה נטמעו בהדרגה בחברה הסובבת בימי הח'ליפים הבאים.
תקרית יא אל-מעתצם
במסורת המוסלמית מפורסם אל-מעתצם בשל תקרית שאירעה באותם הימים כאשר כבשו כוחות ביזנטיים את העיר מלטיה שבדרום-מזרח אסיה הקטנה. הביזנטים הרגו אזרחים רבים ולקחו בשבי רבים אחרים. אחת מהנשים הזקנות שנפלו בשבי זעקה "יא מעתצם" בקוראה אליו לעזרה. מסופר שכאשר שמע זאת הניח מיד את הכוס ממנה שתה והורה לאסף צבא גדול שינקום בביזנטים על מעשיהם. הוא כתב לתיאופילוס מכתב בזאת הלשון:
ואכן שוחררה עד מהרה האישה משביה. לאחר שכבשו את אנקרה, התקדמו הכוחות לעבר עמוריום, עיר הולדתו של תיאופילוס באסיה הקטנה, ולאחר מצור כבשו אותה כאשר שבוי סיפר להם שקטע מסוים בחומה היה רק קיר דק של בניין. העיר נבזזה ובתיה הוצתו.
ייסוד מוסד הע'למאן
לאחר שיבת הצבא, התגלתה קנוניה ערבית של קציני צבא שביקשה לערוך הפיכת חצר ולהעלות את אחד הנסיכים בשם עבאס אל-מאמון לכס הח'ליפות. עבאס אל-מאמון הוצא להורג ועמו רבים ממפקדי הצבא הערביים שהיו מעורבים במרד - א-שאה בן סהל, עמר אל-פרע'אנה, עוג'ייף בן אנבסה ואחמד בן ח'ליל. מצב זה מסביר בחלקו את התלות הגוברת של הח'ליפים בקציני הצבא הטורקיים שגויסו לשירותם.
בימי אל-מעתצם נוסד מוסד הע'למאן (غلمان), עבדים זרים שנרכשו בצעירותם וחונכו על ברכי האסלאם כקציני צבא ממלוכיים. הע'למאן הטורקיים היוו את המשמר האישי של הח'ליף והיוו את עוגן שלטונו כנגד קנוניות חצר מצד ערבים ופרסים. תוך דור היו עתידים הע'למאן הללו להתמרד נגד הח'ליפות ולהוציא להורג בשנות ה-60 של המאה לא פחות מארבעה ח'ליפים בזה אחר זה. מעתה והלאה יאבדו הח'ליפים את עצמאותם ושלטונם תמיד יהיה בצילם של כוחות אחרים.
הכנסת הע'למאן לצבא עוררה התנגדות קשה מקרב החיילים הערביים הסדירים. ב-836 פרצו מהומות בבגדאד וכתוצאה מכך הועברה הבירה ועמה המשמר הע'למאני לסאמרא, ושם היא נשארה עד שנת 892, עת הוחזרה לבגדאד בידי אל-מעתמד.
מרד מאזיאר
השושלת הטאהרית שהחלה את דרכה לאחר שמחוז ח'וראסאן הופקד בידי טאהר בן אל-חוסיין שהיה המצביא שהעלה את אל-מאמון לשלטון במקום אחיו אל-אמין, התחזקה. עתה השושלת הטאהרית קיבלה לידיה את מחוזות סמרקאנד, פרע'אנה והראט. בניגוד למרבית מחוזות הח'ליפות שנשלטו ישירות מבגדאד וסאמרא, המחוזות הטאהריים היו פטורים ממרבית המיסים וזכו לאוטונומיה ניכרת. עצמאות הטאהרים הייתה מהגורמים העיקריים שתרמו לירידת כוחה של הח'ליפות העבאסית במזרח. בשנת 839 מרד בטאהרים מאזיאר בן קארִן, המושל של נפת החוף הדרומי של הים הכספי. עוד קודם לכן העדיף מאזיאד להעלות את מיסיו ישירות לאל-מעתצם. אל-אפשין קשר קשר עם מאזיאר בשל רצונו להפוך למושל ח'וראסאן בעצמו. מאזיאר שבה את אנשי סאריה, הרס את חומות אמול וביצר את תאמיס ובכך עורר חשש בג'ורג'אן, הבירה הטאהרית.
אל-מעתצם והטאהרים שלחו כוחות לדכא את המרידה. חיאן בן ג'בלה, המפקד הטאהרי, שכנע את בנו של מאזיאר לבגוד בו. הבן של מאזיאר שלח לחיאן את האח של מאזיאר ומפקדים טאהרים ששבה אביו. אנשי סאריה התקוממו נגד מאזיאר, הצטרפו לכוחותיו של חיאן והחלו מתקדמים עמוק יותר לתוך הרי ונדה-הורמוז (שמדרום לים הכספי), נחלתו של מאזיאר ושם את ידו על חלק מעושרו. הבן של מאזיאר בגד באביו, לכדו ושלח אותו יחד עם ההתכתבות המרשיעה של אל-אפשין לחצר הח'ליפות. מפקד אחר של מאזיאר, אל-קורי, הובס והוצא להורג.
בימים ההם ערך אל-אפשין חתונה מפוארת בנוכחות אל-מעתצם ובמימונו. קרוב משפחתו מינקאיור התמרד באזרבייג'ן אך הובס. חשדות החלו מתעוררים ביחס לנאמנותו של אל-אפשין. כאשר נכנס מאזיאר רכוב אל פרדה לסאמרא אל-אפשין נעצר ונחקר באינטנסיביות. מאזיאר העיד כנגדו, והוא הואשם בסעיפים רבים ובהם הסטת משאבים ממסע המלחמה נגד באבאכ ח'וראם-דין (שהוזכר למעלה) אל נחלתו שלו באוּסְרוּשַנַה. עוד הואשם בהחזרת ספרי כפירה, ובכך שפנו אליו בפרסית בהתכתבויות עמו בתואר "אדון האדונים". אל-אפשין התקשה להסביר את כל אלה. אל-מעתצם אסר אותו בכלא שנבנה במיוחד לשם מטרה זו ושם הוא הוצא להורג במאי או יוני 841.
שלהי ימי כהונתו ואחרית ימיו
בשלהי ימי כהונתו של אל-מעתצם פרץ מרד בארץ ישראל. אל-מעתצם שלח כוח ברשות רג'א בן איוב אל-הידרי להחזיר את הסדר על כנו. אל-הידרי הביס את המורדים ושבה את מנהיגם אבו חארב אל-מקארבי.
אל-כינדי, המתמטיקאי הדגול, שירת את אל-מעתצם וחינך את בנו. אל-כינדי הועסק בבית החוכמה שם לימד מתמטיקה וגאומטריה תחת חסות הח'ליף.
מבחינה תאולוגית-אידאולוגית המשיך אל-מעתצם בדרכו של אחיו אל-מאמון ותמך באסכולה המועתזלית ויישם את לקחיו משדה הקרב בעינוי אחמד אבן חנבל, המלומד והתאולוג השמרני מייסד האסכולה החנבלית.
אל-מעתצם נפל למשכב ב-21 באוקטובר 841 ונפטר ב-5 בינואר 842.
לפי א-טברי היה אל-מעתצם בעל אופי מתון והיה חביב, אדיב ונדיב. ירש אותו בנו אל-ואת'ק הראשון.
קארל יאניש
קארל יאניש (11 באפריל 1813 – 7 במרץ 1872) היה שחמטאי רוסי ופיני. בשנות ה-30 של המאה ה-19 היה יאניש קצין בצבא הרוסי ובשעות הפנאי כתב ספרי שחמט בנושא הפתיחות.
בשנות ה-40 של המאה ה-19 הוא היה אחד מהשחמטאים המובילים בעולם. הוא ניתח וסייע לפתח את הגנת פטרוב ויש לו מוניטין גם על עבודתו על גמביט שלימן-יאניש. בשנים האחרונות לחייו נחשב לבכיר מנתחי המשחקים באירופה וזאת בזכות העמקתו הרבה בעמדות.
דו-קרבות
בין השנים 1838–1839 שיחק דו-קרב בשחמט בכתב נגד ליונל קיזריצקי שהופסק עם עזיבתו של קיזריצקי לפריז.
בשנת 1844 התמודד בדו-קרב מול אלכסנדר פטרוב - כל אחד משני השחקנים זכה במשחק אחד.
בשנת 1849 התמודד בדו-קרב מול איליה שומוב - וניצח 2:1. בשנת 1850 התמודדו שוב השניים אך הפעם התוצאה הייתה הפוכה ושומוב ניצח 2:1. באותה תוצאה הפסיד יאניש בדו-קרב נוסף בשנת 1852.
בשנת 1837 כתב יאניש את ספרו "תגליות על הפרש בשחמט", בשנת 1842 את הספר "ניתוח חדש של הפתיחות במשחק השחמט" "Analyse Nouvelle des ouvertures du jeu des Echecs" (ספר שתורגם פעמיים לשפה האנגלית) וספרו הידוע ביותר משנת 3–1862 "יישומי אנליזה מתמטית למשחק השחמט" שיצא בשלושה כרכים.
פטרון (טקילה)
פטרון (מאנגלית: Patrón) הוא מותג יוקרתי אולטרה פרימיום של טקילה המיוצר במקסיקו המשווק בבקבוקי זכוכית ממוספרים שנעשים בעבודת יד. פטרון הוא בעל 40% אלכוהול בנפח. הייצור החל בשנת 1989, על ידי ג'ון פול דג'וריה (מאנגלית: John Paul DeJoria) ומרטין קראולי (מאנגלית: Martin Crowley). מטה החברה יושב בלאס וגאס, נבדה ארצות הברית.
ייצור ודרגות יישון
פטרון מיוצר מ 100% אגבה כחולה ומגיע בחמש דרגות יישון שונות:
האוטו שלנו גדול וירוק
מילות השיר:
ההשראה לכתיבת מילות השיר הייתה משאית "גדולה" בצבע ירוק שפעלה בשנות ה-30 וה-40 בקיבוצי עמק יזרעאל. המשאית נרכשה מעודפי הצבא הבריטי על ידי קיבוץ גבת, קבוצת השרון, ועיינות מרמת דוד, ושימשה בהתחלה לצורך סלילת כביש 73 בין נהלל וגניגר.
בהמשך, נצבעה המשאית בירוק ושימשה לאיסוף תוצרת חקלאית מהקיבוצים והסעתה ל"תנובה" בחיפה. באותה עת לא ניתן היה לשמור את החלב בקירור עד הגיעו למחלבה, ולכן היה צורך להביאו במהירות למחלבה. הגעת המשאית אל הקיבוץ היה אירוע משמח לעובדים ולילדים; ולעיתים היא הסיעה גם אנשים.
המשאית בלטה בנוף השומם ממכוניות בעמק יזרעאל של אותם ימים, ונתקעה מדי פעם במהמורות של דרך העפר הבוצית בחודשי החורף, הרפתקאות שהוסיפו להילה ולחוויית הנסיעה בה. החוויות הללו הונצחו בשירה של פניה ברגשטיין, חברת קיבוץ גבת. חוויה דומה מתוארת גם בספרו של מאיר שלו הדבר היה ככה (2010).
השיר נדפס לראשונה בשנת תש"ה (1945) בספרה של ברגשטיין "בוא אלי פרפר נחמד", אשר ביטא בשפת ילדים את הרוח הקיבוצית ונתן ביטוי לחיי היומיום בקיבוץ, בתקופתו. מאז נדפס בעשרות מהדורות.
אילזה קנטור (1911–2000), מאיירת השיר, הייתה חברת קיבוץ נען; וכנראה לא ראתה את המשאית ששימשה את הקיבוצים הצפוניים. ועל כן, האוטו הירוק המופיע באיורה, שונה בכמה פרטים מהרכב שהיווה השראה לכתיבת השיר.
ב-2020 השתמשה תנובה בשיר ובלחן, שניהם בשינויים קלים, במסגרת מסע פרסום שלה לתחליפי חלב (כשהיא משנה את המילים "ביצים וחלב" לפירוט תחליפים טבעוניים).
הלחן
הסיפור אודות גלגוליו השונים של הלחן והאחראים להפצתו בישראל, הובא באחת מתוכניות הרדיו "מי יודע" שהגיש אליהו הכהן בקול ישראל בשנים 1963–1965, וכן ב"שרתי לך ארצי" בשנת 1975. בתוכניות הללו הוזכר השימוש הראשון שנעשה בלחן עבור שיר בשפה העברית - השיר "הוי ערש מולדת" משנת 1903 שחיבר אהרן ליבושיצקי ובשיר העברי "ידיים למעלה על הראש".
לחן המקור
הלחן השוודי המקורי הוא שיר לכת עממי מאזור האלסינלנד לשעבר (Hälsingland, כיום יבלבורג) שבמזרח שוודיה. מילות השיר השוודי, שנקרא "Vi gå över daggstänkta berg" ("אנו הולכים בתוך הטל על הגבעות"), נכתבו על ידי אולוף טונמן (Olof Thunman; 1944-1879), והוא ראה אור בדפוס אברהם לונדקוויסט בשנת 1908. השיר נכלל בין שירי החובה בבתי הספר בשוודיה, לפי צו מלכותי שהיה בתוקף בשנים 1943–1956. בשנת 1969 הוסר השיר מתוכנית הלימודים השוודית, אך הוא עדיין נפוץ בבתי הספר.
לחנים בשפות נוספות
ללחן גרסאות פופולריות בשפות נוספות. מילות השיר בגרמנית "Im Frühtau zu Berge" (כמו שם השיר השוודי) נכתבו על ידי יוליוס יניצק (Julius Janiczek; 1887–1956). השיר בצרפתית, "Les Lansquenets", ("לה לנסקנה" – 'הלאנדסקנכטים') משמש כהמנון של צעירי מפלגת הימין הקיצוני הצרפתית "החזית הלאומית". לשיר גם גרסה רומנית שנקראת, ככל הנראה בהשפעה ישראלית, "Masina noastra" (האוטו שלנו).
קידוח
קידוח הוא תהליך חיתוך בעזרת מקדח כדי לייצר קדח עגול בחומרים מוצקים. המקדח הוא כלי חיתוך המבצע את החיתוך תוך כדי סיבוב במהירויות של עד אלפי סל"ד. למקדח רגיל יש ספירלה שמטרתה לאפשר את חליצת השבבים ואת הקרור על ידי הזרמת נוזל לקירור אזור החיתוך.
סוג חומר הכלי
מרבית המקדחים מיוצרים מפלדה מהירה HSS. אולם בקידוח חומרים קשים יש שימוש נרחב בלהבי מתק"ש. בחומרים קשים במיוחד כמו זכוכית משתמשים בכלי יהלום.
מבנה המקדח
מקדח ספירלי בפרופילים שונים של הספירלה
מקדח ספירלי מפלדה עם קצה חותך ממתק"ש
מקדח מלא ממתק"ש לכל אורכו.
מקדח העשוי בצורת מחזיק עליו מורכבות לוחיות מתק"ש. מקדח עליו מולחמות לוחיות מתק"ש או יהלום.
מקדח עם ציפוי גרגרי יהלום.
מקדחים רגילים עם שתי תעלות ויש גם מקדחים עם 3 תעלות.
בחירת סוג המקדח
בחירת סוג המקדח תלויה במשתנים הבאים: קוטר הקדח, סוג החומר העובד, סוג המכונה, סוג הקירור האפשרי, עומק הקדח, הדיוק הנדרש בקוטר ובמיקום. .
נוזל חיתוך
נוזל החיתוך מיועד לקרור ושימון אזור החיתוך כדי להשיג : העלאת אורך חיי הכלי, ייעול התהליך על ידי הגברת מהירות החיתוך והגדלת הקידמה בתנועת הכלי, שיפור טיב פני השטח, וקירור החלק המעובד למניעת דפורמציות.
סוגי נוזל החיתוך
שמן או שמן סינתטי
תערובת של מים ושמן לקבלת אמולסיה
תוספים של חומרים כימיים לשיפור תהליך החיתוך
סוגי אספקת נוזל הקירור
התזת סילון נוזל לאזור החיתוך
ריסוס ערפל
מריחת משחה על כלי החיתוך
תהליכי בקרה למעקב אחר הקידוח
מקדח עלול להינזק ולפגום בתהליך החיתוך אם ייגרם לו בלאי לא סביר. שחיקת השפה החותכת של המקדח צפויה וניתנת לחישוב והערכה לשם החלפת המקדח במועד. כדי להבטיח בקרה על התהליך קיימים אמצעים חדישים לבחינת פרמטרים ישירים או עקיפים. הבקרה מבוצעת על ידי דינמומטר לבדיקת כוחות רעידות או מומנטי החיתוך .יש גם חיישן הבודק רעש בזמן השיבוב ומצביע על שחיקת הכלי לשם החלטה על החלפתו.
קידוח
קדחים מאופיינים בקצה קוני בתחתית הקידוח כאשר הקדח אטום. בקדח עובר נוצרים גרדים המחוברים לחלק ביציאה.
מרקם פני השטח הקדוח נראה עם סימני חיתוך ספירליים.
קידוחים עשויים להשפיע על תכונותיו המכניות של החומר העובד על ידי יצירת מאמצים שאריתיים סביב פתח התחלת הקידוח. פני השטח לאורך הקדח מקבלים שכבת מאמצים אשר עלולה לסייע להיווצרות קורוזיה וכמו כן לגרום להתפתחות סדקים. כדי להימנע ממצב זה מבצעים פעילות גימור לקדח הראשוני. במקדח ספירלי השבבים זורמים החוצה דרך התעלות הספירליות. צורת השבב המתקבל אופיינית לסוג החומר ולתכונות ה"עבידות" machinability תכונה זו מגדירה את יכולת החומר לעבור תהליך שיבוב. צורת השבבים יכולה להיות ליצור ספירלות ארוכות או פתיתים קטנים, תלוי בחומר ופרמטרי התהליך. סוג השבבים שנוצר יכול להוות אינדיקטור ליכולת עיבוד החומר, כאשר שבבים ארוכים מצביעים על יכולת יכולת עיבוד טובה של חומר.
במידת האפשר, יש לבצע קדחים בניצב לשטח, כדי להבטיח את דיוק מיקום הקידוח. בקידוח על משטח משופע יכולה להיות הסטה של קצה המקדח שתגרום לסטיה במיקום.
ניתן להתגבר על בעיית הסטייה על ידי האמצעים הבאים:
קידוח מוקדם
מטרת קידוח מוקדם היא הכנת קדח מוביל לקידוח הסופי. כדי להבטיח את המיקום ולהקל על תהליך הקידוח.
קידוח מרכוז
הקידוח מבוצע בחלק צילינדרי על שני המצחים, כדי לאפשר את דפינת החלק על מחרטה או משחזת בין שני עוקצים קוניים המבטיחים שהחלק מסתובב סביב הציר של הצילינדר.
קידוח מיקרו
קידוח מיקרו מתייחס לקידוח של חורים בקוטר פחות מ- .קידוח בקוטר קטן מחייב מהירויות מקדח גבוהות ביותר כ־10000 סל"ד ויותר, סיבוב במהירויות אלה עלול לגרום לאי יציבות ורעידות. ומחייב שימוש במחזיקי כלים מאוזנים.
קידוח שיניים
רופאי שיניים משתמשים מקדחת שיניים שמסובבת מקדח בעזרת טורבינת אוויר דחוס במהירות של עשרות אלפי סל"ד
קידוח באינטרפולציה מעגלית
''בתהליך זה משתמשים בכרסום אצבע בקוטר קטן אשר מבצע תנועה פלניטרית כדי לקבל את הקוטר הנידרש. היתרון בשיטה זו הוא שבעזרת כלי חיתוך אחד ניתן לייצר קדחים במידות שונות ובטיב שטח טוב יותר מקידוח .''
בעת קידוח בחומרים מרוכבים יש סכנה להפרדת שכבות -דלמינציה. בכרסום פלניטרי אין בעיית דלמינציה
פרמטרים בקידוח עמוק
בקידוח רגיל ניתן לקדוח עד לעומק פי 6–8 מקוטר הקדח. ביצוע קידוח עמוק יותר מוגדר "קידוח עמוק" ביצוע קדחים כאלה לדוגמה, קנה תותח או קנה רובה מחייבים שימוש במכונות ובציוד מיוחד. תהליך זה משפר ומבטיח את :
היכולת לבצע קדח ארוך
לחלץ מן הקדח את השבבים.
קבלת קדח בטולרנס הנידרש
השגת הטולרנסים הגאומטריים כמו עיגוליות וישירות.
קבלת טיב שטח טוב
מאפייני התהליך: סוג המקדח - trapening או gun drill,
מה מסתובב? המקדח או החלק.
נוזל חיתוך מוזרם דרך לב המקדח או מחוצה לו.
סוג המכונה.
שיטת הוצאת השבבים.
סוג נוזל החיתוך -שמן או אמולסיה.
קידוח עמוק-gun drilling
קידוח gun drilling פותח במקור לקידוח הקדח בקנה כלי נשק כמו אקדח או רובה. יחס העומק לקוטר יכול להיות גדול אפילו עד 300: 1.
המאפיין העיקרי של קידוח זה הוא שראש החיתוך ארוך מדויק ומשמש כמוביל בהתקדמות המקדח. קידוח זה מאופיין במהירות חיתוך גבוהה ובערכי קידמה נמוכים. מתבצע לרוב במהירות גבוהה ובשיעורי הזנה נמוכים.
למקדח חריץ חיצוני לכל אורכו, זרימת הנוזל מתבצעת דרך קנה המקדח שהוא חלול, והשבבים זורמים החוצה עם הנוזל דרך החריץ החיצוני.
קוטר מקדח זה מ 2מ"מ ועד כ-15 מ"מ.
קדוח עמוק -trepaning
Trepanning משמש בדרך כלל לקידוח קטרים גדולים (עד ) למקדח Trepanning מחזיק בצורת צינור, ובקצהו ראש חותך. המקדח חותך למידת הקוטר החיצוני ונוזל החיתוך מוזרם ברווח בין המקדח לקדח. והנוזל עם השבבים חוזר דרך הצינור מחזיק המקדח.
קידוח מינהרות
קידוח מנהרות מבוצע עם מכונה לכריית מנהרות הוא סוג של קידוח עמוק. כלי הקידוח יכול להיות בקוטר בין מטר אחד ל־18 מטר. הכלי הוא קרון שנע על פסי רכבת. בקידוח מנהרת הרכבת לירושלים הקרון נושא כלי עגול בקוטר 10 מטר והכלי מרסק וטוחן בתנועתו קדימה מעגל בקוטר 10 מטר. חומר הכרייה נאסף בעזרת מערכת מסועים אל קרון שנמצא מאחורי המקדח.
מערכת הבקרה להתקדמות המקדח מבוססת על מערכת ניווט GPS כדי להבטיח שבמנהרה שנקדחת משני כוונים, יהיה מפגש כמתוכנן.
קידוח סלעים
בקידוח סלעים הקדח מתבצע עם כלי קידוח ארוך אשר בקצהו ראש קידוח. תהליך הקידוח יכול להיות בתנועה סיבובית על ידי מקדח מסתובב או על ידי כלי אשר חודר לסלע על ידי רעידות ומכות. פעולת ניקוז החומר מאזור החיתוך מבוצעת בעזרת סילון מים.
קיימים כלי קידוח מיוחדים אשר יכולים לקדוח חורים בעלי פרופיל מרובע משושה וכדומה.
החומר המעובד
הפרמטר החשוב ביותר בתהליך קדוח הוא סוג החומר המעובד. בעולם הייצור בכלל ובתעשיית חלקי התעופה בפרט יש כיום סגסוגות עילית שמאופיינות בתכונות מכניות שנשמרות בעמידה בחום.,חומרים אלה מכילים חומרים כניקל טונגסטן ונדיום וכו' אשר מקשים מאוד על היכולת לבצע קידוח.
קידוחים במתכת
כדי להתגבר על בעיית הצטברות שבבים בין המקדח לקדח, מבוצע נוהל הקדוח במכונת (CNC) שמכיל תפריט שנותן למקדח תנועה עם הפסקות ונסיגה לפינוי השבבים. בדרך כלל מקפידים לא לקדוח על המכונה לעומק גדול מ-5 פעמים קוטר הקדח. <sup class="noprint Inline-Template" style="white-space:nowrap;">]
קידוחים בעץ
עץ הוא חומר רך, קידוח בעץ קל ומהיר בהרבה מאשר קידוח במתכת. ואין שימוש בנוזלי קרור.
הנושא העיקרי בקידוח עץ הוא הבטחת קדחי כניסה ויציאה נקיים משברים ומסימני שרפה. זה מתקבל על ידי הקפדה על כלי חיתוך חדים ובזויות החיתוך המתאימות לעץ.
תהליכי גימור לקדחים
להשלמת גימור הקדח פעילות גימור יכולה להיות:
מכונות לביצוע קידוח
את הקידוח ניתן לבצע על מכונות רבות ומגוונות
יארליק
יארליק (במונגולית: Зарлиг, בטטרית של קרים: Yarlıq, בטטרית: Yarlığ) הוא צו או מפקד כתוב של השליטים המונגוליים. היה זה אחד משלושת סוגי כתבי הסמכויות של השליטים, מסמך זה היה מחייב את הקורא אותו לנהוג על פיו, כך התפרסמו צווי המלכים.
היסטוריה
מאמצע המאה ה-13 ועד אמצע המאה ה-15 כל נסיכי רוס החזיקו ביארליקים המאשרים את תפקידם. הנפקת היארליקים לשליטי רוס הסתיימה כאשר השלטון עבר לדוכס הגדול של ולדימיר. היארליקים היו מגיעים ממרכז שליטות אורדת הזהב ששליטה ישב בבולגריה., ובתקופה מאוחרת יותר מהעיר סאריי בטו שבשפך הוולגה ליד אסטרחן. מאמצע המאה ה-15 לאחר עלייתו לשלטון של וסילי השני נסיך מוסקבה נאסר על נסיכים רוסיים אחרים לקבל יארליקים מחאנ'ים מונגולים על מנת לבסס את שלטונו הבלעדי על רוסיה.
שימושים
מנהיגים מונגולים רבים נהגו לתת יארליקים גם לשליחים, נזירים וסוחרים, על מנת לתת להם מעבר חופשי ופטור ממס.
יעל דואני
יעל דואני (נולדה ב-22 במרץ 1982) היא רקדנית, מנחה ושחקנית טלוויזיה ומחזות זמר ישראלית.
ביוגרפיה
דואני נולדה בראשון לציון ולמדה בתיכון עמית עמל בעיר. היא אחותה הגדולה של רוני דואני.
את ראשית דרכה הבימתית עשתה בלהקת הנוער של ראשון לציון וכרקדנית בקבוצת המעודדות של מכבי תל אביב. בשנת 2002 השתתפה בטלנובלה "לחיי האהבה" בערוץ 3 ב-HOT. בשנים 2002 ו-2003 השתתפה בפסטיגל עם השירים "אם אני נסיכה" ו"לקפוץ", וגילמה את ג'יין במחזמר "טרזן וג'יין", לאחר שהצוות המקורי הוחלף ובו יעל בר זוהר ויהודה לוי.
בין השנים 2003–2005 הנחתה ברצועת הנוער "זאפ לראשון" של ערוץ 1.
ב-2012 הופיעה בסרטו הקצר של דוד שאדי "ג'נטל דוג". כמו כן לוהקה לתפקיד אורח בסדרה "החבר'ה הטובים". השתתפה בתפקיד אורח בסדרה "השועלים".
במשחקי הכדורסל שנערכו בעונת 2012/13 של ליגת העל הנחתה דואני את קטעי הקישור עבור ערוץ הספורט והופיעה כתזונאית בתוכניתה של שירה פליקס "המקצוענים 10".
בשנת 2014 החל שידור העונה הרביעית של תוכנית המציאות "המירוץ למיליון", בה דואני נטלה חלק יחד עם אחותה רוני. הזוג הודח מהתוכנית בהדחה השישית.
למדה באוניברסיטה העברית בתחום מדעי התזונה.
חיים אישיים
נשואה לעומר קליין, אחיו של השחקן יפתח קליין. לזוג שלושה בנים. מתגוררת בתל אביב.
ממד קומפקטי
ממד קומפקטי (באנגלית: Compact dimension) הוא ממד פיזיקלי המתאר מרחב קומפקטי. ממד כזה עשוי ללבוש צורת לולאה \ S^1 (שהיא ספירה חד־ממדית), בניגוד לממדים הרגילים, שצורתם היא קו ישר אינסופי, ואינם קומפקטיים. הלולאה היא הצורה היחידה האפשרית לממד קומפקטי יחיד. במרחב שיש בו כמה ממדים קומפקטיים, הם עשויים להיות בלתי תלויים זה בזה (ולהופיע כמכפלה קרטזית, כגון ), אבל גם להיות כרוכים זה בזה באופנים מורכבים, כדוגמת ספירה רב ממדית או כל יריעת רימן קומפקטית אחרת.
בתורת המיתרים נעשה שימוש בממדי מרחב קומפקטיים המהווים הרחבה של המרחב-זמן המוכר בפיזיקה. ממדים קומפקטיים נוספים טרם התגלו, וייתכן שהדבר נובע מגודלם הזעיר.
בתים ושדות בתקופת היובל
לבתים ושדות בארץ ישראל בתקופה שהיובל נוהג, ישנם דינים מיוחדים בהלכה, הנוגעים לאפשרות המכירה וההקדשה שלהם. באופן כללי, השדות מתחלקים ל"שדה אחוזה", שאותה אדם ירש מאבותיו, שקבלוה מחלוקת הארץ בימי יהושע בן נון, ו"שדה מקנה", שאדם קנה מאדם אחר, והיא חוזרת לבעלים המקורי כשמגיעה שנת היובל. דין מיוחד יש לבתים בערים מוקפות חומה מימות יהושע בן נון, ובה בית שנמכר לא חוזר לבעלים ביובל.
מכירה
שדה אחוזה היא שדה שאדם ירש מאבותיו, וישנו איסור למוכרה, להוציא מצבי עוני, אולם אם מכר באיסור, המכירה חלה. לאחר המכירה, אסור לגאול את השדה עד שיעברו שנתיים, וכן שהקונה יאכל את יבול השדה פעמים, ולכן, אם אדם מכר שנה קודם היובל, הלוקח מקבל את השדה שנה נוספת אחר היובל כדי להשלים את השנתיים. אם המוכר (או קרוביו) לא גאל את השדה, היא חוזרת אליו ביובל.
הקדשה
אדם שהקדיש את שדה אחוזתו, אינו פודה אותה בשוויה הרגיל ככל ההקדשות, אלא על פי סכום קבוע הכתוב בתורה, והוא 50 סלע לשטח שניתן לזרוע בו כור שעורים. סכום זה הוא עבור כל השנים עד היובל, אך אם אדם פודה את השדה, שנים מועטות קודם היובל, הוא משלם רק את הסכום היחסי עבור מספר השנים, כלומר סלע ופונדיון (1/48 מסלע) לכל שנה. אף על פי שבמשנה מובא ש"אין מקדישין לפני היובל פחות משתי שנים ולא גואלין לאחר היובל פחות משנה", הגמרא שם מסיקה שזוהי רק המלצה, משום שמי שיעשה זאת יאלץ לגאול אותה בשוויה המלא. (רש"י והרמב"ם מסבירים שלומדים מן הפסוק "על פי השנים הנותרות ונגרע", שעל מנת לגרוע מסכום הפדיון בהתאם למס' השנים, צריכות להישאר לפחות שנתים עד היובל). ישנה מחלוקת בין רב ושמואל האם ניתן להקדיש שדה בתוך שנת היובל, והרמב"ם פסק כשמואל שהשדה כלל לא מתקדשת.
מכירה
אדם יכול למכור את שדה מקנתו לאדם שלישי, וביובל היא חוזרת לבעלים המקורים (שעבורו היא שדה אחוזה). כאשר הבעלים רוצה לגאול את שדהו מהאדם השלישי, הוא יכול לחשב עמו על פי המחיר הנמוך יותר בין המחיר בו הוא מכר למתווך ובין המחיר בו הקונה קנה.
כדי למנוע מהקונה לסכל את גאולת הבית באמצעות הסתתרות מהמוכר ביום האחרון, תיקן הלל הזקן שהמוכר יוכל להניח את התשלום בלשכה מיוחדת בבית המקדש ולקחת את ביתו בחזרה, גם מבלי למצוא את הלוקח.
הקדשה
בשונה משדה, פדיון בית נעשה בשוויו האמיתי של הבית. כל עוד הבית ביד ההקדש, הוא לא נחלט, ורק לאחר הפדיון מתחילים לספור שנה, שאם לאחריה, הבעלים הראשון לא גאל מיד הפודה, הבית נחלט לפודה.
בתי החצרים
בתי החצרים הם בתים שלא נמצאים בתוך עיר מוקפת חומה. בדינים מסוימים הם כשדות, ובאחרים הם כבתי ערי חומה. הם נגאלים גם תוך השנתיים הראשונות, כבתים, ולא נחלטים ללוקח בתום שנה, כשדות. אם לא נגאלו הבתים עד היובל, הם חוזרים למוכר. הקדשת בית מבתי החצרים היא כהקדשת בתי ערי חומה, פרט לעובדה שאם אחר שאינו הבעלים פדה את הבית, הוא לא נחלט לו אלא חוזר לבעלים הראשון ביובל.
ערי הלוויים
ללוויים (כולל הכהנים) נאמרו דינים שונים בהקדשת בתים ושדות, מכירתם וגאולתם. הלוויים רשאים למכור שדות סמוך ליובל, לגאול אף על פי שעברו פחות משתי שנים, לגאול בית בערי חומה, גם לאחר שנה, ואם הקדישו שדה אחוזה, היא אינה יוצאת לכהנים כשמגיע היובל. נחלקו תנאים האם דינים אלו תלויים במיקום הבית והשדה בעיר לוויים, או בהיותו של הבעלים לוי (לאדם שאיננו לוי יכולים להיות נכסים בעיר לוויים בדרך של ירושת הבת - אם אמו הלווייה ירשה מאביה והורישה לו). לדעת רבי יהודה הנשיא, צריך שגם הבעלים יהיה לוי, וגם הנכס יהיה בעיר לוויים כדי שיחולו עליהם דיני הגאולה של הלוויים. לדעת חכמים, הולכים בכל מקרה אחרי מיקום הנכס. הרמב"ם פסק כחכמים.
האגודה הסטודנטיאלית אוניברסיטת בן-גוריון בנגב
האגודה הסטודנטיאלית אוניברסיטת בן-גוריון בנגב היא עמותה המייצגת את הסטודנטים הלומדים באוניברסיטת בן-גוריון בנגב. האגודה נוסדה בשנת 1976 וחברה בהתאחדות הסטודנטים הארצית. היא השנייה בגודלה בארץ, ונכון לשנת תשע"ג חברים בה כ-18,000 סטודנטים. באגודה מועסקים בשכר כ-150 עובדים, רובם המוחלט סטודנטים באוניברסיטה.
מועצת האגודה
מועצת האגודה הסטודנטיאלית באוניברסיטת בן-גוריון בנגב היא המועצה המנהלת של האגודה הסטודנטיאלית, המהווה את הגוף המחוקק הנבחר אשר מייצג את הקהילה הסטודנטיאלית ומתווה את מדיניות העמותה, לפיה פועלת האגודה. המועצה מורכבת מסטודנטים, נציגי המחלקות השונות, אשר נבחרים מדי שנה בבחירות אישיות ואזוריות על ידי כלל הסטודנטים חברי האגודה. המועצה היא הגוף המחוקק, המנחה את יו”ר אגודת הסטודנטים וההנהלה ומפקח על פעולותיהם. המועצה מגדירה את יעדי האגודה, בוחרת את בעלי התפקידים הבכירים בה, מאשרת את תקציב האגודה ומחליטה בנושאים מהותיים שעל סדר היום. הבחירות למועצה נערכות באמצע סמסטר א’ וכל חבר אגודה יכול להגיש מועמדות למועצה. המועצה עצמה מחולקת לוועדות: ועד מנהל, ועדת כספים, ועדת תקנון, ועדת תרבות, ועדת הסברה, ועדת מעורבות, ועדת תפעול, ועדת אקדמיה וועדת רווחה. חברי המועצה מבצעים תפקידים בהתנדבות מלבד שני בעלי תפקידים בשכר: יו"ר הוועד המנהל והמזכ"ל.
הנהלת האגודה
הנהלת האגודה הסטודנטיאלית אחראית להניע את הפעילות השוטפת של האגודה בכפוף להנחיות מועצת האגודה. ההנהלה מורכבת מיו"ר האגודה, סגן יו"ר ומראשי המדורים השונים: אקדמיה, תרבות, מעורבות חברתית, הסברה, כספים ורווחה. בכפוף להנהלה מצוי גם מדור תפעול האחראי על הפקה והוצאה לפועל של פעילויות ושירותים שונים המסופקים ע”י האגודה. כל מדור פועל לרווחת ציבור הסטודנטים בתחומו. הן ההנהלה והן עובדי ועובדות האגודה במדורים השונים מייצגים את הסטודנטים בוועדות השונות באוניברסיטה: בית דין לערעורים, בית דין משמעתי, הוועד הפועל, סנאט, הוועדה לענייני סטודנטים, חבר הנאמנים, ועדות ערעורים למלגות ומעונות ועוד.
מדור אקדמיה
המדור מסייע בייעוץ והכוונה של סטודנטים המתמודדים עם בעיות אקדמיות, אחראי על מאגר הסיכומים והבחינות של האגודה המכיל אלפי חומרי למידה מעודכנים, מפיק ומוציא לפועל מיזמים אקדמיים, מפעיל ספריית השאלה בעלות מוזלת למען הסטודנטים ומתאם את הקשר עם ועדי הכיתות בכל מחלקות הלימוד. בכפוף למדור פועל משרד המילואים של האגודה.
מדור תרבות
עורך אירועי תרבות, מוזיקה וספורט לאורך כל השנה האקדמית; מופע פתיחת שנה, קרנבל פורים, מסיבות בריכה, כיתות אמן, אירועי ספורט ואירוע הדגל השנתי – פסטיבל יום הסטודנט. בנוסף המדור אחראי על הפעלת למעלה מ-20 חוגים מדי שבוע בקמפוס כחלק ממערך האפטר של האגודה, ובהם: ציור, משחק, פיתוח קול, אמנויות לחימה, צילום, שפות ועוד. תחת המדור פועל גם סטודיו פוזיטיב, הכולל מגוון רחב של אימונים במחירים מוזלים לסטודנטים, כגון: פילאטיס, רצועות, עיצוב וחיטוב, ספינינג, זומבה, יוגה ועוד. כמו כן, המדור פועל בשיתוף פעולה עם נבחרות אס"א (איגוד ספורט אקדמי) ואלו מייצגות את אוניברסיטת בן-גוריון בתחרויות ספורט ארציות במהלך השנה.
מדור מעורבות חברתית
אחראי על קידום שיח חברתי משמעותי בקמפוס על ידי תמיכה ביוזמות סטודנטיאליות לשינוי חברתי וקיום אירועי מעורבות בכל שבוע דוגמת הרצאות, פאנלים, ירידים והקרנת סרטים. במדור פועלים רכזת מעורבות סטודנטיאלית, רכז מעורבות קהילתית, רכזת לפיתוח קריירה וזוגיות (שני הנושאים שנמצאו כחשובים ביותר לקהילה הסטודנטיאלית בבן-גוריון), רכזת פרויקט 'עושים רחוב' שמטרתו שדרוג ופיתוח המרחב הציבורי בשכונות סביב הקמפוס וחיבור הסטודנטים לקהילה בעיר, ורכזת שוויון מגדרי וטיפול בהטרדות מיניות. המדור פועל בשיתוף המרכז לפיתוח קריירה של אוניברסיטת בן-גוריון, עיריית באר שבע וגופים שונים הפועלים בעיר.
מדור הסברה
מופקד על תחום הדוברות והפרסום של הארגון, אחראי על אתר האינטרנט ועמודי הפייסבוק, אינסטגרם וטיק טוק של האגודה ואמון על אישור כל תוכן היוצא מטעם העמותה, כגון: המודעות, השלטים, ניו מדיה, ניוזלטר והפלאיירים הקשורים לאגודה. במדור פועלים רכזת מיתוג, מנהלת ניו מדיה, מנהלת ממשקים דיגיטליים, סגנית הדוברת והדוברת (ראש המדור). כמו כן, במדור נכללים גם צלמי הסטילס וצלם הווידאו שתפקידם לתעד אירועי שיא מטעם האגודה וליצור תוכן ויזואלי רלוונטי.
מדור רווחה
מדור רווחה הוא מדור חדש ההולם את ראיית האגודה את רווחתו של הסטודנט כערך עליון וחשוב הדורש מענה מותאם על פי צורך. המדור פועל בכל תחומי החיים של הקהילה הסטודנטיאלית על מנת לאפשר סביבת למידה מיטיבה ולהקל על תתי האוכלוסיות הזקוקות להתאמה במגוון תחומים: סטודנטים/ות לתארים מתקדמים, סטודנטים הורים, תחום הדיור והמעונות, סטודנטים בין לאומיים, סטודנטים מהמגזר הערבי וקידום נושא הנגישות בקמפוס ובכלל. במדור פועלות רכזת לסטודנטים ערבים, רכזת לסטודנטים בינ"ל, רכזת זכיינים ונגישות האמונה על פיקוח על הקפיטריות הפועלות בקמפוס ועל הנגשת אירועי האגודה השונים לאנשים בעלי מוגבלויות, רכזת דיור וכן ראש המדור. במסגרת השירותים שמציעה האגודה לרווחת הסטודנטים ישנם למשל חודש בירוקרטיה, שמטרתו להקל על הסטודנטים בהתמודדות עם בירוקרטיה כמו ארנונה, רב-קו, ביטוח לאומי ושירותי עו"ד, ותמיכה במאבק על ייצוב מחירי הדירות בבאר שבע על ידי הקמת מאגר חיפוש דירות בפיקוח האגודה.
חברות באגודה
כל סטודנט הלומד באוניברסיטת בן-גוריון זכאי להיות חבר באגודת הסטודנטים. על מנת להתקבל כחבר אגודה על הסטודנט לשלם את דמי הרווחה השנתיים לאוניברסיטה.
תקציב האגודה
תקציב האגודה נקבע מדי שנה בהתאם לשנת הלימודים האקדמית (אוקטובר עד ספטמבר). את הצעת התקציב מגישה הנהלת האגודה והיא מחויבת באישור מועצת האגודה. מקור התקציב העיקרי הוא מדמי הרווחה שנגבים מהסטודנטים על ידי האוניברסיטה (תשלום אלקטיבי), וכ-2/3 מהם מועברים לאגודה, בהיותה הספקית המרכזית של שירותי הרווחה בקמפוס (מהווים כ-50% מתקציב האגודה). שאר מקורות התקציב הם הכנסות מתאגידים-קשורים ומזיכיונות. בשנת תש"פ עמד תקציב האגודה על כ-7,000,000 ש"ח.
אות יקיר העמותה
החל משנת 2016, מדי שנה מעניקה מועצת האגודה הסטודנטיאלית את אות יקיר העמותה לסטודנטים או לעובדי האוניברסיטה אשר פעלו ותרמו בתחומים שונים בקמפוס למען סטודנטים. האות ניתן על פי החלטת מועצת האגודה הסטודנטיאלית במעמד חגיגי של מליאת המועצה האחרונה בכל שנה. כמו כן, האות מזכה את בעליו בשלל הטבות ומתנות מטעם המועצה והאגודה.
הוגו ספיר
ביוגרפיה
ספיר נולד בהרוגייט שבצפון רידינג של יורקשייר, ולמד בבית הספר הרוגייט. הוא למד משחק ב-"Tring Park School for the Performing Arts".
בתחילת קריירת המשחק שלו הופיע ספיר בסדרות הטלוויזיה, "מק'קלום", "The Bill" ו-"Heartbeat". היה לו תפקיד קטן בסרט הדרמה "Bhaji on the Beach". ההופעה הבולטת הראשונה שלו הייתה בתפקיד גאי בסרט הקולנוע "ללכת עד הסוף". הוא הופיע בסרטי קולנוע נוספים כמו "סווינג" (1999), "משמרת המוות" ובסרט "מזימות זרות" בו גילם את אחיה של ניקול קידמן.
ספיר מרבה להופיע בתוכניות טלוויזיה בהם הסיטקום "Men Behaving Badly", סדרת הדרמה "לדפוק שעון", הסדרה "The Last Detective", סרט הטלוויזיה "המלכה הלוחמת" (2003), והעיבוד לספר "The Rotters' Club" מאת ג'ונתן קו (2005). עוד ב-2005 השתתף בעיבוד של ה-BBC לרומן "בית קדרות" מאת צ'ארלס דיקנס. ב-2006 שיחק בתפקיד דוור בסדרה "Sorted". בשנת 2008 הופיע ספיר לצדה של מרטין מקוצ'ון בסדרה הקומית "Echo Beach". ב-2011 שיחק בסדרה הדרמה "Haven". ספיר היה הקריין בסדרה "Cops with Cameras" של ITV1, "הרווק" של ערוץ 5 ובסדרה "Seaside Rescue" של ה-BBC. בסדרה "סקינס" שיחק בתפקיד ג'ון פוסטר בשני הפרקים האחרונים של העונה הרביעית.
ב-2013 השתתף ספיר בתסכית רדיו של הדרמה המשטרתית "Stone". מ-2013 ועד 2014 כיכב בתפקיד המפקח ולנטיין בגרסה חדשה של הסדרה "האב בראון" של ה-BBC.
בשנת 2014 החל ספיר להשתתף בסדרה "המוסקטרים" בתפקיד קפטן טרביל.
ב-2010 ביים ספיר לראשונה סרט קצר בשם "MAM" שכתבה ויוויין הארווי ובכיכובם של ג'וזי לורנס, פול ברבר ורונאן קרטר.
חיים אישיים
עד 2005 היה לספיר מערכת יחסים עם השחקנית שרה פאריש, ששיחקה לצדו בסדרה "לבבות ועצמות". ב-19 בפברואר 2015 נשא לאישה את ויוויין הארווי.
עונת 2023/2024 ביורופקאפ
עונת 2023/2024 ביורופקאפ היא העונה התשיעית של המפעל השני בחשיבותו של תחרות פיב"א לקבוצות כדורסל השנייה לאחר ליגת האלופות בכדורסל אם היא כי נחשבת לרביעית בחשיבותה לאחר היורוליג והיורוקאפ. העונה תיפתח בספטמבר 2023 במשחקי המוקדמות ותסתיים בצמד משחקי הגמר באפריל 2024.
דירוג שלב המוקדמות
הגרלת שלב המוקדמות תערך ב-8 באוגוסט 2023 במינכן שבגרמניה. בעונה זו שונה פורמט הליגה ובשלב המוקדמות יתמודדו הקבוצות במוקדמות בשיטת בתים במקום בשיטת נוקאאוט שהייתה נהוגה קודם לכן. 22 קבוצות יחולקו ל-7 בתים, 6 בני 3 קבוצות ובית נוסף בעל 4 קבוצות, כאשר כל קבוצה תשחק נגד שתי שאר הקבוצות בבית משחק בודד ובסיום הראשונה מכל בית תעפיל לשלב הבתים של התחרות. במידה וקבוצה ממוקדמות ליגת האלופות תוותר על מקומה בתחרות, תזכה הקבוצה הטובה ביותר מכל הבתים אשר סיימה במקום ה-2 בכרטיס ה"לאקי לוזר".
מוקדמות א'
בית המוקדמות יתקיים בסקופיה, צפון מקדוניה
מוקדמות ב'
בית המוקדמות יתקיים במניסה, טורקיה.
מוקדמות ג'
בית המוקדמות יתקיים בפרנו, אסטוניה
מוקדמות ד'
בית המוקדמות יערך ביואנסו, פינלנד.
מוקדמות ה'
בית המוקדמות יערך בניקוסייה, קפריסין.
מוקדמות ו'
בית המוקדמות יערך בקורמנד, הונגריה
מוקדמות ז'
בית המוקדמות יערך בימטלנד, שוודיה.
שלב הבתים
שלב הבתים יורכב מ-40 קבוצות, 13 שהעפילו ישירות, 7 שיעפילו משלב המוקדמות ו-20 שיודחו משלב המוקדמות בליגת האלופות. הראשונה מכל בית תעפיל לשלב הבתים השני ואליהן יצטרפו 6 הקבוצות בעלת המאזן בטוב ביותר שסיימו במקום ה-2 בכל בית.
מירקורפ
מירקורפ (באנגלית: MirCorp) הייתה חברת חלל פרטית אמריקאית-רוסית, שהוקמה כדי לנהל ולקדם פעילויות מסחריות בתחנת החלל מיר כדי לפתחה ולמנוע את התרסקותה אל כדור הארץ. במסגרת זו החברה תכננה להשקיע בבניית חללית לתיירות חלל אך עם ריסוק התחנה אל כדור הארץ, התוכניות נזנחו ובסופו של דבר החברה פורקה.
מירקורפ ניסתה להדגים כיצד חברה פרטית יכולה לנהל תחנת חלל מאוישת וכיצד מודל עסקי יכול להיות מפותח סביב תחנת חלל. עם זאת, כישלונה ביצירת הכנסות מספיקות לתשלום הוצאותיה ומאסרו של וולטר אנדרסון, אחד ממייסדיה בגין העלמת מס מעידים על כך שמאמציה לא צלחו.
היסטוריה
וולטר אנדרסון שיתף פעולה עם ריק טומלינסון ליצירת מירקורפף כדי לנסות להציל את תחנת החלל מיר לאחר שזיהו בה את הפוטנציאל הכלכלי. לרוסיה חסרו כספים לשדרוג ולהצלת תחנת החלל מיר וממשלתה הגיעה למסקנה שאין ברירה אלא לרסק את התחנה. כמה רעיונות עלו, כולל מסירתה לידי ארגון האומות המאוחדות. הרעיון שהציעו אנדרסון וטומלינסון היה להציל את תחנת החלל מיר על ידי העלאתה למסלול גבוה יותר כדי להרוויח זמן ופיתוח תוך גיוס כספים נוספים עבור תחזוקתה. תוכנית זו מעולם לא יושמה על ידי צוות MirCorp, מכיוון שממשלת ארצות הברית אסרה על ייצוא טכנולוגיית חלל.
החברה הייתה חלוצת תחום תיירות החלל ואף יזמה עסקה עם רשת הטלוויזיה NBC, שתכננה הפקת תוכנית ריאליטי בשם 'המטרה: מיר' (Destination: Mir), שהייתה אמורה להתנהל על פי הפורמט של תוכניות ריאליטי: המשתתפים עוברים מבחנים כדי לזכות בזכות לטוס לתחנת החלל מיר. המתנדבים נדרשו לעבור אימוני אסטרונאוטים מפרכים, שבסיומם אחד מהם יזכה לטוס למיר. באפריל 2000 נרשמה נקודת ציון היסטורית: שני אסטרונאוטים שנשכרו על ידי מירקורפ המריאו אל מיר בחללית רוסית, הפעם הראשונה שבה חברה פרטית שלחה אסטרונאוטים לחלל. הצוות שהה במיר 73 ימים, תיקן ליקויים שנתגלו בה והכין אותה לקראת הפיכתה לאולפן טלוויזיה ובית מלון לתיירים עשירים.